47. ΑΝΑΓΚ. ΝΟΜΟΣ υπ' αριθ. 158 της 16/21 Οκτ. 1967 (ΦΕΚ Α' 177) Περί ρυθμίσεως θεμάτων τινών αφορώντων εις το Ίδρυμα Κοινωνικών Ασφαλίσεων. Άρθρ.1.-Η υπό του άρθρ. 10 του Νόμ. 3163/1955 και του άρθρ. 5 του Ν.Δ. 4277/1962 προβλεπομένη κράτησις επί των αποδοχών του εν γένει προσωπικού του ΙΚΑ του δικαιουμένου συντάξεως καταργείται, καταργουμένου ωσαύτως και του χορηγηθέντος επιδόματος λόγω συνταξιοδοτικής εισφοράς εις το αυτό προσωπικόν δια της υπ' αριθ. 1031/1958 πράξεως του Υπουργικού Συμβουλίου, κυρωθείσης δια του Ν.Δ. 4242/1962, και δια της παρ. 9 του άρθρ. 1 του Ν.Δ. 4577/1966 και του άρθρου μόνου του Β.Δ. 165/1964. Άρθρ.2.-(Αντικαθίσταται η παρ. 2 άρθρ. 3 Β.Δ. 993/1966, τόμ. 15Β2 σελ. 378, 82). Άρθρ.3.-1.Δια την εκδίκασιν των εις τα Περιφερειακά και Τοπικά Υποκαταστήματα του ΙΚΑ Μακεδονίας και Θράκης ασκουμένων εφέσεων κατ' αποφάσεων των οικείων Τ.Δ.Ε., συνιστάται εις το Περιφειρειακόν Υποκατάστημα ΙΚΑ Θεσσαλονίκης Δευτεροβάθμιος Επιτροπή (Εφέσεων), απαρτιζομένη εκ τριών τμημάτων. 2.Η σύνθεσις και η λειτουργία της Επιτροπής διέπεται υπό των ισχυουσών και δια την παρά τη Διοικήσει του ΙΚΑ ομοίαν Επιτροπήν διατάξεων και αποφάσεων. 3.Κατ' αποφάσεων των Τοπικών Διοικητικών Επιτροπών ΙΚΑ καθ' ων δεν ησκήθη Έφεσις, δι' οιονδήποτε λόγον παρέχεται τρίμηνος προθεσμία από της ισχύος του παρόντος προς άσκησιν τοιαύτης υπό των εχόντων έννομον συμφέρον. Άρθρ.4.-1.Εν κατατάξει του ΙΚΑ επί του εκπλειστηριάσματος κινητού ή ακινήτου, ο επί του πλειστηριασμού υπάλληλος, παρά την γενομένην ανακοπήν κατά της εν τω πίνακι κατατάξεώς του, καταβάλλει τον καταταγέντα ασφαλιστικόν οργανισμόν το δι' ο κατετάγη ποσόν μετά των μέχρι της ημέρας της καταβολής οφειλομένων τόκων, επί τη παραδόσει παρ' αυτού εις τον επί του πλειστηριασμού υπάλληλον εγγυητικής επιστολής Τραπέζης, περί επιστροφής του αναλογούντος ποσού δια την περίπτωσιν της δια τελεσιδίκου δικαστικής αποφάσεως αποδοχής εν όλω ή εν μέρει της ασκηθείσης ανακοπής. 2.Η διάταξις αύτη εφαρμόζεται και επί των προ της ενάρξεως της ισχύος του παρόντος Νόμου γενομένων κατατάξεων. Σελ. 70,76(δ) Τεύχος 671 - Σελ. 6 Άρθρ.5.-1.Προς κάλυψιν εκτάκτων υγειονομικών αναγκών των Υποκαταστημάτων του ΙΚΑ περιοχής Αθηνών και Πειραιώς, δύναται να προσλαμβάνεται παρ' εκάστω προσωρινώς, επί συμβάσει ωρισμένης διαρκείας, δυναμένης να ανανεούται, είς ιατρός, οιασδήποτε ειδικότητος, κατά παρέκκλισιν των κειμένων διατάξεων. 2.Η πρόσληψις ενεργείται δι' αποφάσεως του Διοικητού, εγκρινομένης υπό του Υπουργού Εργασίας. Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.  